1117 Pázmány Péter sétány 1/a. 278/a
Tel: (1) 372-2701
E-mail: mafihe@mafihe.hu
honlap: http://www.mafihe.hu

Magyar Fizikushallgatók Egyesülete
Alapítva 1988-ban, közhasznú szervezet,
az International Association for Physics Students magyarországi tagja.

Jegyzőkönyv

a Magyar Fizikushallgatók Egyesületének
2006. január 11-én tartott elnökségi üléséről

Jegyzőkönyvvezető: Karcsai Balázs

Időpont: 2006. január 11.
Helyszín: Budapest, Pázmány Péter sétány 1/A.

Melléklet: Jelenléti ív

Szavazati joggal jelen vannak: Zsom András, Karcsai Balázs, Visontai Dávid, Gillemot Katalin, Barta Veronika (5 fő).

Napirend:	1. Aktuális programok
		2. Egyebek

Az Elnökség a napirendet 5 igen szavazattal, egyhangúlag elfogadta.

1. Aktuális programok

Kulturális csere: Gillemot Katalin külkapcsolati felelős elmondta, hogy a norvégok a következő hétig véglegesítik a résztvevők névsorát, és megveszik a repülőjegyet. Sem a német fizikushallgatókról, sem a debreceni résztvevőkről nem érkezett hír. Úgy néz ki, vészhelyzetben a horvátok bármikor rábeszélhetők a részvételre. A programok előzetes kigondolása költségvetés hiányában nehézségekbe ütközik, jó lenne tartani egy összfizikus bulit a Wigner Jenő Kollégiumban, illetve elmenni néhány napra Debrecenbe, Szegedre vagy a Balatonra.

Nagy Szegedi Hétvége: Február 17. és 19. között kerül megrendezésre. Barta Veronika programfelelős szerint a program: indulás péntek reggel 8-kor, délelőtt-délután kutatóintézet látogatások, szombat délután-este Fizikus Csocsóbajnokság döntő és buli. Az összköltség előre láthatólag 4000 Ft/fő lesz (szállás, étkezés, tömegközlekedés), vonatjegy nélkül.

Fizikatörténeti Labirintus: A helyszín az Elektrotechnikai Múzeum, a megnyitó március 20-án, 14 órakor lesz. Zsom András elmondta, hogy az Eötvös Loránd Fizikai Társulat az iskoláknak kiküldött borítékjaiba betette az esemény reklámját is. A posztereket egy héttel előbb kell a helyszínre vinni, és a megnyitóra fel kell hívni a sajtó figyelmét is. Az Elektrotechnikai Múzeum arra kérte a Mafihét, hogy a levelezőlistákon hirdesse meg tárlatvezetői álláslehetőségeiket. Karcsai Balázs felvetette, hogy az Egyesület ezen és egyéb rendezvényeire érdemes lenne egy mafihés molinó elkészíttetése.

CERN látogatás: Barta Veronika, szervező elmondta, hogy a fizikushallgatók CERN látogatására van szállás Genfben, illetve 850 000 Ft-os árajánlatot kapott a buszra, Németországon keresztül történő utazással. Visontai Dávid utánajárt, hogy a megszokott buszos cég 820 000 Ft + 500 euró áron vállalta a fuvart.

Törökországi napfogyatkozás néző kirándulás: Zsom András szervező elmondta, hogy eddig mindössze hatan jelentkeztek a programra.

2. Egyebek

A Magyar Fizikushallgatók Egyesülete felülvizsgálja az irodájának fénymásolót lízingelő céggel kötött szerződését, és szükség esetén egy olcsóbb céggel állapodik meg.

Gillemot Katalin külkapcsolati felelős megkérte az elnökséget, hogy segítsen neki a külföldön dolgozó, külföldi kapcsolatokkal rendelkező magyar fizikusok elérhetőségeinek felkutatásában, hogy előrelépés történhessen az álláscserék ügyében.

Karcsai Balázs titkár felvetette annak lehetőségét, hogy a Mafihe irodában megtalálható jegyzetekről katalógus készüljön, mely az Internetről is letölthető. A jegyzetek az irodában szabadon fénymásolhatók.

Budapest, 2006. január 23.

Karcsai Balázs					Zsom András
         titkár						       elnök